OKAP : Yo BARE yon fi nan VÒLÈ TI BEBE - Jepepla
mars 29, 2020	Commentaire 0 Vladimir Tony	0 622 Vues
Lapolis nan Okap mete lapat sou Micheline Dona (40 an) ki te vòlè yon ti bebe nan lopital Justinien . Li komèt zak la ak konplisite pitit fi li Woodjina Augustin (23 an ). Daprè temwaj kidnapèz la , li te volè ti bebe a pou li fè yon jenn gason ki avè l plezi .Li te pran pòz li ansent pou mesye a malgre li konnen li paka fè pitit ankò .Se Pitit fi li a Woodjina ki t’al vòlò ti bebe 2mwa a pou li. Nan moman n’ap ekri nouvèl la,Woodjina Augustin sove . Micheline Dona nan men lapolis . Medam yo te vòlò ti bebe a 21 mas nan lopital Justinien ( HUJ) , lapolis jwenn li 25 mas nan zòn Odikap.
YON KIBEN TRAPE KOWONAVIRIS AN AYITI
Yon Kiben ki kite Ayiti 22 mas teste pozitif apre otorite kiben yo te mete l nan kanpelwen lè li rive nan peyi l. Selon ministè sante kiben an , sitwayen an se yon medsen ki gen 29 an e li te an kontak ak 3 lòt moun .
[SENDOMENG ]
LETA DOMINIKEN OGMANTE LÈ KOUVREFE A
Fas a pwopagasyon COVID-19 la nan panyòl, prezidan Danilo Medina pran yon dekrè pou gen kouvrefe sou teritwa domiken an apati 5è apremidi pou 6è nan maten . Desizyon sa pran depui vandredi 27 mas la pou fòse panyòl yo rete lakay yo .
R-KELLY PÈ POU LI PA MOURI NAN PRIZON
Atis R&B a , R-Kelly ki nan prizon pou agresyon seksyèl rele anmwe pou yo mete l deyò akoz kowonaviris ki anvayi Etazini . Li prèt pou li peye pou yo voye l lakay sou siveyans . N’ap raple R-Kelly gen 53an l’ap tann jijman l pou mwa jen ane 2020 an. Ki riske pran prizon avi pou paske li pran anpil timedam l’ap fè yo fè chawa antre yo .
Previous Premye AYISYEN ki MOURI nan KOWONAVIRIS
Next KAPÒT pral RA pou gason ki FÈ BAGAY souvan